== Historie ==
Navnet forekommer allerede i det [[13. århundrede]]. Stamtavlen begynder imidlertid først med Henrik Vind til [[Rønshave]] og [[Vellinggård]], der endnu levede [[1550]]. Han var fader til [[Christen Vind]] (død [[1589]]) til [[Lydom]] og [[Plovstrup]], [[lensmand]] på [[Københavns Slot]] og Iver Vind. Iver Vind (1502-1586) til [[Øster Starup|Starup]], som mageskiftedes med [[Grundet]], var fader til Albert Vind til [[Ullerup (Morsø Kommune)|Ullerup]] på [[Mors]] (død 1608) og til Jacob Vind til Grundet (1544-1607). Den førstnævnte af disse brødre efterlod kun en søn, [[lensmand]] på [[Bergenhus]] [[Niels Vind (1577-1615)|Niels Vind]] til Ullerup og Grundet (1577-1615). Denne var fader til [[Niels Vind (1615-1646)|Niels Vind]] til Grundet (1615-1646), der [[1640]] i egenskab af [[marskal]] fulgte den af [[Corfitz Ulfeldt]] ledede ambassade til [[England]]. Han døde sønneløs. Ovennævnte Jacob Vind var fader til øverstesekretær i [[Danske Kancelli|Kancelliet]], den senere [[rigsråd]] hr. [[Iver Vind]] til [[Klarupgård]], [[Nørholm (herregård)|Nørholm]] m.fl. gårde (1590-1658), der deltog i [[Slaget i Listerdyb|slagene ved Lister-Dyb]] og [[Søslaget på Kolberger Heide|på Kolberger-Heide]], og som oftere benyttedes i diplomatiske sendelser, til [[rigsadmiral]]en [[Jørgen Vind]] til [[Gundestrup (Vrams Sogn)|Gundestrup]] i [[Skåne]] (1593-1644), tidligere mangeårig [[rentemester]], der blev hårdt såret i slaget på Kolberger-Heide, og endelig til [[Admiral (søofficer)|admiral]] [[Henrik Vind]] til [[Aggersvold]] (1594-1633). Blandt rigsadmiralens mange børn skal her nævnes [[gehejmeråd]], [[Elefantordenen|blå]] og [[hvid ridder]] [[Holger Vind]] til [[Harrestedgård|Harrested]] og [[Gjeddesdal]] (1623-1683) og [[stiftamtmand]] i [[Trondhjems Stift|Trondhjem]], [[kancelliråd]] [[Joachim Frederik Vind]] til [[Gerdrup]] og [[Nørre Vosborg]] (1634-1687), hvis søn, [[oberstløjtnant]] Jørgen Vind til [[Amdrup]], faldt i [[slaget ved Gadebusch]] [[1712]].
Historie